Lewisham
<s>Lewisham ( [Luišam]) službeno engleski London Borough of Lewisham  je jedan od 14 borougha Unutrašnjeg Londona (Inner London) metropolitanske grofovije Greater London u kom živi 324,431 stanovnika.</s>

<s>Geografske karakteristike</s>

<s>Lewisham leži na jugoistoku Greater Londona, sa zapada graniči sa Boroughom Southwark sa istoka sa Boroughom Greenwich i sa juga sa Boroughom Bromley.</s><s>Jednim malim dijelom na sjeveru izbija na Temzu, kod Otoka Pasa u Tower Hamletsu.</s><s>Najveći dio Lewishama nekad je pripadao historijskoj Grofoviji Kent osim malog dijela na sjeveroistoku koji je pripadao Grofoviji Surrey.</s>

<s>U okviru njegovih granica leže kvartovi, nekadašnja sela (od sjevera prema jugu); Deptford, New Cross, Blackheath, Brockley, Lewisham, Lee, Ladywell, Rushey Green, Forest Hill, Hither Green, Catford, Grove Park, Upper Sydenham, Bellingham, Southend i Sydenham.</s>

<s>Granice Lewishama malo su izmjenjene 1993.</s>

<s>Po boroughu ima dosta pogona lake industrije i elektroindustrije, naročito duž rijeke Ravensbourne, a kvart Lewisham ima veliki trgovački centar.</s>

<s>Historija</s>

<s>Borough Lewisham osnovan je 1965. spajanjem dotadašnjih Metropolitanskih borougha Lewisham i Deptford.</s>

<s>Lewisham je prvi put dokumentiran 862., u Domesday Booku iz 1086. je naveden kao Levesham, naselje Deptford je navedeno kao Depeford (Duboki gaz), a Brockley je zapisan kao Brochelie.</s>

<s>Lewisham je tokom 17. i 18. vijeka bio mjesto pomodnih palača i vila.</s><s>Nakon izgradnje prigradskih željeznica sredinom 19. vijek, vile i seoska imanja ustupile su mjesto stambenim naseljima za srednju klasu i poslovnim kvartovima.</s><s>Tokom 1960-ih veliki teren nekadašnjeg Kraljevskog brodogradilišta je pretvoren u stambeno naselje Pepys.</s>

<s>Današnji Lewisham je odlično povezan sa centrom Londona, cestama, željeznica i metroom.</s><s>Etničke manjine čine više gotovo 1 / 3 stanovništva borougha, to su uglavnom doseljenici sa Kariba.</s>

<s>Znamenitosti</s>

<s>Koledž Goldsmiths u kvartu New Cross, osnovan kao tehnički institut 1891. danas je dio Univerziteta u Londonu, a u kvartu Catford se nalazi Teatar Broadway otvoren 1932.</s>

<s>Najveći parkovi Lewishama su: Beckenham Place, Black Heath, Ladywell Fields i Deptford Park.</s><s>Veliki park ima i Muzej Horniman iz 1901. koji izlaže etnografske predmete i muzičke instrumente.</s>

<s>Pobratimski gradovi</s>

<s>Charlottenburg, Njemačka
 Antony, Francuska
 Matagalpa, Nikaragva</s>

<s>Izvori</s>

<s>Vanjske veze</s>

<s>Lewisham Council</s>

<s>Administrativna podjela Engleske
London
Greater London</s>

